ཀྵརསེནབིཛཧརཾ།
༄༅། །མང་ཐོས་ཀླུ་སྒྲུབ་རྒྱ་མཚོའི་
ལམ་འབྲས་སློབ་བཤད་ཁྲིད་ཡིག་
སྐོར་བཞུགས་སོ།།
ཀླུ་སྒྲུབ་རྒྱ་མཚོ།
25



༄༅། །གསུང་ངག་སློབ་བཤད་
སྣང་གསུམ་གྱི་ཁྲིད་ཡིག་ཟླ་བ་བདུད་རྩིའི་ཐིག་
ཕྲེང་སྐལ་བཟང་ཀུ་མུད་གསར་པའི་ཁ་འབྱེད་
བཞུགས་སོ། །
27



དྲིན་ཆེན་རྩ་བའི་བླ་མ་རྣམ་གསུམ་དང༌། །ཡི་དམ་དགེས་མཛད་རྡོ་རྗེ་གཉིས་་་
སུ་མ་མཆིས་པ་ལ་ཕྱག་འཚལ་ཞིང་སྐྱབས་སུ་མཆིའོ། །བརྩེ་བ་ཆེན་པོས་རྗེས་སུ་་་་་
གཟུང་དུ་གསོལ། རིས་མེད་ཐུགས་རྗེས་སྐལ་བཟང་གདུལ་བྱའི་ཚོགས། །མགྲོན་་་
དུ་གཉེར་ཡང་མཁྱེན་བརྩེའི་ཟ་མ་ཏོག །སྐྱེས་སུ་ཐོབ་པ་དཔལ་ལྡན་བླ་མའི་དྲིན། །
བློ་གསལ་རྒྱ་མཚོ་སྙིང་གི་པདྨོར་བྱོན། །མཁའ་འགྲོ་འབུམ་སྡེའི་གཙུག་རྒྱན་བདག་་་་་་
མེད་མ། །པཎ་གྲུབ་འབུམ་སྡེའི་གཙོ་བོ་བི་རཱུ་པ། །མན་ངག་འབུམ་སྡེའི་སྙིང་པོ་་་་་་
གསུང་ངག་ལམ། །ཁྲིད་རིམ་ཟླ་བ་བདུད་རྩིའི་ཐིགས་ཕྲེང་སྤེལ།།
༈ ནམ་མཁའ་དང་མཉམ་པའི་སེམས་ཅན་ཐམས་ཅད་ཀྱི་དོན་དུ་ཡང་དག་
པར་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ། དེའི་ཆེད་དུ་ཡང་དག་པར་་་་་་་
རྫོགས་པའི་སངས་རྒྱས་རྗེ་བཙུན་རྡོ་རྗེ་བདག་མེད་ལྷ་མོ་བཅོ་ལྔས་སྤྲུལ་པའི་དཀྱིལ་་་་་
འཁོར་དུ་རྗེས་སུ་གཟུང་བ་ལ་བརྟེན་ནས་ས་དྲུག་གི་རྟོགས་པ་མངོན་དུ་གྱུར་པ་གྲུབ་ཆེན་
རྣལ་འབྱོར་གྱི་དབང་ཕྱུག་བིརཱུ་པ་ཆེན་པོས། བདག་མེད་ཡེ་ཤེས་མཁའ་འགྲོའི་ཞལ་་་་
བཅུད་དངོས་སུ་མྱངས་པའི་ཡང་གསང་བླ་ན་མེད་པའི་བདུད་རྩི་མཁའ་འགྲོའི་ཞལ་་་་་་་
རླངས་མ་ཉམས་པ་འདི་ཉིད་གསན་ཏེ། ཐུགས་ཉམས་སུ་བཞེས་སྙམ་པ་དང༌།
གཞན་ཡང་ཐེག་པ་ཆེན་པོའི་བཀའ་བསྟན་བཅོས་རྣམས་ནས་བྱུང་བའི་ཆོས་གསན་པའི་་་
ཀུན་ཏུ་སྤྱོད་པ་རྣམས་ཀྱང་གསལ་བཏབ་སྟེ་གསན་འཚལ། དེ་ལ་འདིར་གང་གསན་་་་
པར་བྱ་བའི་ཆོས་ནི། དུས་གསུམ་གྱི་སངས་རྒྱས་ཐམས་ཅད་ཀྱི་བགྲོད་པ་གཅིག་པའི་་
ལམ༑ སངས་རྒྱས་ཀྱི་གསུང་རབ་ཟབ་མོ་མདོ་སྡེ་དང་རྒྱུད་སྡེ་ཐམས་ཅད་ཀྱི་བཅུད་
ཕྱུང་བ། གྲུབ་ཆེན་རྣལ་འབྱོར་གྱི་དབང་ཕྱུག་དཔལ་ལྡན་བི་རཱུ་པ་ཆེན་པོའི་གདམས་་་
ངག ༑མཁས་པ་རྣམས་བགྲོད་པར་བྱ་བའི་འཇུག་ངོགས། མདོ་རྒྱུད་མ་ལུས་པ་་་་་
གསལ་བར་བྱེད་པའི་སྒྲོན་མེ། སྐལ་བ་དང་མི་ལྡན་པ་རྣམས་ཀྱིས་རྟོགས་པར་དཀའ་་
བ༑ མྱ་ངན་ལས་འདས་པའི་གྲོང་ཁྱེར་དུ་འཇུག་པ་རྣམས་ཀྱི་ཐེམ་སྐས། རྣམ་པ་་་་་་
ཐམས་ཅད་ཀྱི་མཆོག་དང་ལྡན་པའི་སྟོང་པ་ཉིད་ཀྱི་རང་བཞིན། གསུང་ངག་རིན་པོ་ཆེ་
ལམ་འབྲས་བུ་དང་བཅས་པའི་གདམས་ངག །འབྲས་བུ་ལམ་དང་བཅསཔའི་་་་་
29

གདམས་ངག །གཅིག་ཤེས་པས་མང་པོ་ཤེས་པའི་གདམས་ངག །སྐྱོན་ཡོན་ཏན་དུ་
སློང་བའི་གདམས་ངག །བར་ཆད་དངོས་གྲུབ་ཏུ་ལེན་པའི་གདམས་ངག །ཏིང་ངེ་ེ་་་་
འཛིན་ངོ་ཤེས་པས་བསམ་གཏན་གྱི་གེགས་སེལ་བའི་གདམས་ངག །བར་ཆད་ངོ་་་་་་
ཤེས་པས་བདུད་ཀྱི་གེགས་སེལ་བའི་གདམས་ངག །གསེར་འགྱུར་གྱི་རྩི་ལྟ་བུ་་་་་་
གདམས་ངག །རྩ་བ་རྡོ་རྗེའི་ཚིག་རྐང༌། སྡེ་སྣོད་གསུམ་གྱི་དེ་ཁོ་ན་ཉིད། གཞུང་
ཆུང་ཡིད་བཞིན་གྱི་ནོར་བུ་རིན་པོ་ཆེ་ལྟ་བུ་འདི་ནི་གང་བཤད་པ་དང་ཉམས་སུ་བླང་པའི་་
ཆོས་ཡིན་ལ། འདི་ཉིད་འཆད་པར་བྱེད་པ་ལ། བཤད་ཐབས་ཀྱི་མན་ངག་གང་་་་་་
ཡིན་པ། དེས་བཤད་པ་ལྟར་ཉམས་སུ་བླང་བ། ཉམས་སུ་བླངས་པའི་རྣལ་འབྱོར་་་
པ་ལ་གསང་བ་བཅུའི་རྒྱས་བཏབ་ཅིང་སྐལ་ལྡན་གྱི་སློབ་མ་ལ་ཕན་པར་གདམས་པ་་་་་་་
གསུམ་གྱི། དང་པོ་ལའང་བཤད་བྱ། འཆད་བྱེད། འཆད་པའི་ཚུལ་དང་གསུམ་་་
ལས༑ དང་པོ་བཤད་བྱ་ནི། མཚན་གྱི་རྣམ་གྲངས་བཅུ་གཅིག་དང་ལྡན་པའི་གསུང་
ངག་རིན་པོ་ཆེ་འདི་ཡིན་ལ། གཉིས་པ་འཆད་བྱེད་ནི། ཚད་མ་བཞི་དང་སྙན་
བརྒྱུད་བཞིས་འཆད་པར་བྱེད་དེ། ལམ་འབྲས་དོན་བསྡུས་མ་ལས། ཚད་མ་སྙན་་་་་
བརྒྱུད་བཞི་ཡིས་སྤྲོས་པ་གཅོད། །ཅེས་བཤད་པས་སོ། །གསུམ་པ་འཆད་པའི་་་་་་
ཚུལ་ནི། སྙན་བརྒྱུད་བཞི་ལྡན་གྱི་བླ་མ་ལ། །ཚད་མ་བཞི་ལྡན་གྱི་ལམ་འབྲས་ཞུ། །
གདམས་ངག་དབང་གི་འཁོར་ལོ་དེ། །ལམ་གྱི་ཐུན་བཞིར་ཉམས་སུ་ལེན། །ཞེས་་་་
པ་ལྟར། ཚད་མ་བཞིའི་ཚུལ་གྱིས་འཆད་པ་ཡིན་ནོ།།
༈ གཉིས་པ་དེས་བཤད་པ་ལྟར་ཉམས་སུ་བླང་བ་ལ། ཐོག་མར་རང་ཉིད་་་
ལ་གདམས་ངག་སྟོན་པར་བྱེད་པའི་བླ་མ་ཚད་མར་བསྒྲུབ་པར་བྱ་བའི་ཕྱིར་དུ། བླ་མ་་
བརྒྱུད་པ་དང་བཅས་པའི་ལོ་རྒྱུས་རྣམ་ཐར་ལ་སོགས་པ་ལེགས་པར་མཉན་ཏེ། བླ་མ་
བརྒྱུད་པ་དང་བཅས་པ་ལ་མོས་གུས་ཚུད་ཚུད་དུ་བསྒོམ་ཞིང་། གསོལ་བ་དྲག་ཏུ་་་་
གདབ་པ་དང༌། རང་རྒྱུད་ལ་ཉམས་མྱོང་ཚད་མར་བསྐྱེད་པར་བྱ་བའི་ཕྱིར་དུ་ཁྲིད་ཀྱི་་་
རྣལ་འབྱོར་ཉམས་སུ་བླང་བ་དང༌། ཉམས་མྱོང་ཚད་མ་དེའང་བསྟན་བཅོས་ཚད་མ་རྡོ་་
རྗེའི་ཚིག་རྐང་དང་སྦྱར་བ་དང༌། བསྟན་བཅོས་དེའང་བདེ་བར་གཤེགས་པའི་བཀའ་་
30

ཡང་དག་པའི་ཚད་མ་དང་སྦྱར་ཏེ་ཡིད་ཆེས་པར་བྱ་བ་རྣམས་ལས། དང་པོ་བླ་མ་ཚད་་
མར་བསྒྲུབ་པ་ལ། བླ་མ་བརྒྱུད་པའི་གསོལ་འདེབས་སྙིང་ཐག་པ་ནས་བྱ་ཞིང་།
རྣམ་ཐར་གྱི་ལུང་དང༌། ལོ་རྒྱུས་ཁོག་ཕུབ་ཀྱི་སྒོ་ནས་ཡིད་ཆེས་པར་བྱ། གཉིས་པ་་་
ཉམས་མྱོང་བསྐྱེད་པ་ཁྲིད་ཀྱི་རྣལ་འབྱོར་ལ།
ཉམས་མྱོང་མ་སྐྱེས་པ་བསྐྱེད་པར་བྱ་བ་་
ཁྲིད་ཀྱི་གཞུང་ཤིང་དངོས། སྐྱེས་པ་བོགས་འབྱིན་པ་རྟོགས་པ་བསྐྱེད་པའི་ཆོས་ལྔ།
ལམ་གྱི་བར་ཆད་སེལ་བ་ལ་གེགས་སེལ་གྱི་ཡི་གེ་ཆེན་པོ་བཞིའོ། །དང་པོ་ཉམས་་་་་་་
མྱོང་མ་སྐྱེས་པ་བསྐྱེད་པར་བྱ་བ་ཁྲིད་ཀྱི་གཞུང་ཤིང་དངོས་ནི། ཁྲིད་ཀྱི་གཞུང་ཤིང་་་་་་
ཆེན་པོ་བཞི་སྟེ། གཞུང་ཇི་ལྟ་བ་བཞིན་དཀྲི་བའི་ཁྲིད་ཡིག །མན་ངག་གི་གནད་་་་་་
དྲུག་གིས་དཀྲི་བ། གནད་བཅུ་གཅིག་གིས་དཀྲི་བ། དབང་པོ་རབ་འབྲིང་གསུམ་་་་
གྱིས་དཀྲི་བའི་གཞུང་ཤིང་ངོ་། །དང་པོ་ལ་ཁྲིད་ཀྱི་སྔོན་འགྲོ་སྣང་བ་གསུམ་གྱི་ཁྲིད།
དངོས་གཞི་རྒྱུད་གསུམ་གྱི་ཁྲིད་གཉིས་ཏེ། དེ་ལྟར་ཡང་ལམ་འབྲས་དོན་བསྡུས་མར།
སྣང་བ་གསུམ་གྱིས་ལམ་གྱི་གཞི་བཅས་ཏེ། །ཉམས་བླང་མ་ལུས་རྒྱུད་གསུམ་དག་
གིས་ཤེས། །ཞེས་དང་། ཁྲིད་ཡིག་ཇོ་ལྕགས་མ་ལས། སློབ་མ་དད་པ་དང་ལྡན་་
པ་བླ་མས་ཇི་སྐད་སྨྲས་པ་ཉན་པ་གཅིག་ལ། ལམ་འབྲས་བུ་དང་བཅས་པའི་གཞུང་་་་
ཤིང་རྒྱས་པའི་ཁྲིད་གཞུང་ཇི་ལྟ་བ་བཞིན་གྱིས་དཀྲི་བར་འདོད་ན། ཐོག་མར་སྣང་བ་་་
གསུམ་གྱིས་དཀྲི། དེ་ནས་གཞུང་ཐམས་ཅད་རྒྱུད་གསུམ་དུ་འདུ་བ་ཡིན་པས་རྒྱུད་་་་་་་་
གསུམ་གྱིས་དཀྲི། ཞེས་བཤད་པས་སོ། །དང་པོ་སྣང་གསུམ་ལ། ཐོག་མར་སྤྱི་་་
དོན་གྱི་སྒོ་ནས་མདོར་བསྟན་པ། བར་དུ་སོ་སོའི་དམིགས་རྣམ་རྒྱས་པར་བཤད་པ།
ཐ་མར་དོན་བསྡུས་ཏེ༌ཉམས་སུ་བླང་བ་གསུམ་གསུམ་གྱི་སྒོ་ནས་འཆད་པ་བདག་གི་བླ་་་་
མའི་ཕྱག་སྲོལ་རྒྱས་པ་ལ་ཡོད་ཀྱང་། སྙིང་པོ་བསྡུས་ན་འདི་ལྟར་གསུང་སྟེ། ཐོག་་་་
མར་དགེ་བ་སྐྱབས་འགྲོ་སེམས་བསྐྱེད། བར་དུ་དགེ་བ་རང་རང་གི་དམིགས་པ་ལ་་་་་
སེམས་འཛིན་པ། ཐ་མར་དགེ་བ་བསྔོ་བ་དང་སྨོན་ལམ་གྱི་རྒྱས་བཏབ་པ་གསུམ་་་་་་
གསུམ་གྱི་སྒོ་ནས་ཉམས་སུ་བླང་བ་ནི་ཐམས་ཅད་ལ་གཅེས་པ་ཡིན་ལ། འདིར་ཐོགཐོག་་་
མར་ཁྲིད་ཀྱི་སྔོན་འགྲོ་ལ། ཕྱི་རོལ་པ་ལས་ཁྱད་པར་དུ་བྱ་བ་སྐྱབས་འགྲོའི་ཁྲིད།
31

ནང་པ་སངས་རྒྱས་པའི་ནང་ཚན་ཉན་རང་གཉིས་ལས་ཁྱད་པར་དུ་བྱ་བ་སེམས་བསྐྱེད་་་་
པའི་ཁྲིད་གཉིས་སོ། །དང་པོ་སྐྱབས་འགྲོ་ལ། སྐྱབས་སུ་འགྲོ་བའི་རྒྱུ་ནི།
འཇིགས་དད་སྙིང་རྗེ་གསུམ་ལས། དང་པོ་འཇིགས་པ་ནི། རང་གཞན་འཁོར་བའི་་
སྡུག་བསྔལ་གྱིས་འཇིགས་པའི་སྒོ་ནས་སྐྱབས་སུ་འགྲོ་སྟེ། སྔོན་ཆད་ཁྱོད་ཀྱི་བཀའ་་་་་
ལས་འདས། །ད་ནི་འཇིགས་པ་ཆེར་མཐོང་ནས། །ཁྱོད་ལ་སྐྱབས་སུ་མཆི་ལགས་་་
ཀྱིས༑ །འཇིགས་པ་མྱུར་དུ་བསལ་དུ་གསོལ། །ཞེས་པ་ལྟར། བླ་མ་དམ་པས་་་་
བརྡའ་སྤྲད་པ་ལས་འཁོར་བའི་འཇིགས་སྐྲག་ལ་ངེས་པ་དྲངས། འཇིགས་པ་དེ་ལས་་་་
སྐྱོབ་པའི་ཐབས་བླ་མ་མཆོག་གསུམ་ལ་སྐྱབས་འཚོལ་བ་ལས་ཐབས་གཞན་མེད་པར་་་་་
ཐག་བཅད་པའོ། །གཉིས་པ་དད་པས་སྐྱབས་སུ་འགྲོ་བའི་དད་པ་ལ་གསུམ། དང་་
བའི་དད་པ། མངོན་པར་འདོད་པའི་དད་པ། ཡིད་ཆེས་པའི་དད་པ་གསུམ་ལས།
དང་པོ་དང་བའི་དད་པ་ནི། སྐྱབས་ཡུལ་གྱི་ཡོན་ཏན་མཐོང་ནས་སེམས་དང་སེང་ངེ་་་་་
བ་དང༌། གཉིས་པ་མངོན་པར་འདོད་པའི་དད་པ་ནི། དེའི་ཡོན་ཏན་མཐོང་ནས་་་་་་
སྐྱབས་ཡུལ་གྱི་གོ་འཕང་ཐོབ་འདོད་ཀྱི་བློ་སྐྱེ་བ་དང༌། གསུམ་པ་ཡིད་ཆེས་པའི་དད་་་་
པ་ནི། སྐྱབས་ཡུལ་ལ་བློ་མི་འགྲོ་བའི་སེམས་ཐིང་ངེ་བ་ལྟ་བུ་མ་ཡིན་པར་ཡིད་ཆེས་་་་་
པའི་ངེས་པ་གཏིང་ནས་རྙེད་པ་སྟེ། དེ་གསུམ་གྱི་སྒོ་ནས་སྐྱབས་སུ་འགྲོ་བ་དང༌།
གསུམ་པ་སྙིང་རྗེ་ནི། སྐྱབས་སུ་འགྲོ་མཁན་གྱི་མ་གྱུར་སེམས་ཅན་རྣམས་ལ་སྙིང་རྗེ་་་་
བཟོད་བླག་མེད་པ་སྐྱེས་ཏེ། འདི་རྣམས་སྡུག་བསྔལ་ལས་སྒྲོལ་བའི་ནུས་པ་རང་ཉིད་་
གཅིག་པུ་ལ་མེད་ཀྱི། སྐྱབས་མཆོག་གསུམ་ལ་རྒྱབ་བརྟེན་བཅོལ་ན་ཡོད་པར་མཐོང་་
ནས་སྐྱབས་སུ་འགྲོ་བའི་ངེས་པ་འདྲེན་པར་བྱེད་དོ། །སྐྱབས་སུ་འགྲོ་མཁན་ནི།
རང་ཉིད་གཅིག་པུ་ཙམ་མ་ཡིན་པར་དགྲ་གཉེན་བར་མའི་འགྲོ་བ་ཐམས་ཅད་སྟོན་མོ་་་་་་
བཟང་པོ་ལ་ཁྲོམ་ཚོགས་པ་བཞིན་དུ་ས་གཞི་གང་བར་བསམ། དུས་ཀྱང་ལོ་ཟླ་ཙམ་་་་
མ་ཡིན་པར་བྱང་ཆུབ་སྙིང་པོ་ལ་མཆིས་ཀྱི་བར་དང༌། ཆེད་དུ་བྱ་བའང་རང་ཉིད་་་་་་
གཅིག་པུ་མ་ཡིན་པར་ཕ་མ་སེམས་ཅན་ཐམས་ཅད་ཡིད་ཡུལ་དུ་བཅང༌། སྐྱབས་སུ་་་་་
འགྲོ་བའི་ཚུལ་ཡང་། བླ་མ་ལ་ལམ་གྱི་འདྲེན་པ། སངས་རྒྱལ་ལ་ལམ་གྱི་སྟོན་པ།
32

ཆོས་ལ་སྐྱབས་དངོས་སམ་ལམ། དགེ་འདུན་ལ་ལམ་གྱི་ཟླ་གྲོགས་ཞུས་ཏེ། ་་་་་་་
སྙིང་བྲང་གསུམ་བླ་མ་མཆོག་གསུམ་ལ་གཏད་དེ། རང་གི་བདེ་སྐྱིད་ཐམས་ཅད་བླ་མ་་
དཀོན་མཆོག་གསུམ་ལ་རེ་ལྟོས་འཆའ་སྙམ་པ་སྙིང་ཐག་པ་ནས་བསམ། བདེ་བའི་་་་
སྟན་ལ་ལུས་དྲང་པོར་བསྲངས་ཏེ། རང་ཉིད་གནས་པའི་ས་ཕྱོགས་རིན་པོ་ཆེ་བཻཌཱུརྱའི་
ས་གཞི་ལ་གསེར་གྱིས་མིག་མང་རིས་སུ་བྲིས་པ། མནན་ན་ནེམ་ཞིང་བཏེག་ན་འཕར་
བ་སྙམ་བྱེད་པ། དེའི་དབུས་སུ་དཔག་བསམ་གྱི་ཤིང་གི་སྡོང་པོ་ཆེན་པོ་ཡལ་ག་དང༌།
ལོ་མ་དང༌། འབྲས་བུ་ཕུན་སུམ་ཚོགས་པ། མཐོང་བ་དང་བསམ་པ་ཙམ་གྱིས་ཡིད་
འཕྲོག་པ། དེའི་སྟེང་དུ་པདྨའི་སྡོང་པོ་འདབ་མ་བཞི་པ་ཟེའུ་འབྲུའི་སྟེང་དུ་རྩ་བའི་བླ་་་
མ་རྡོ་རྗེ་འཆང་ཆེན་པོ་སྐུ་མདོག་སྔོ་དྭངས། ཞལ་གཅིག་ཕྱག་གཉིས་ཀྱི་གཡས་པས་་་་་་
གསེར་གྱི་རྡོ་རྗེ་དང༌། གཡོན་གསེར་གྱི་རྡོ་རྗེ་ཕྱེད་པས་ཡུ་བ་བྱས་པའི་དངུལ་དཀར་་་་་
གྱི་དྲིལ་བུ་བསྣོལ་ནས་འཛིན་པ། ཞབས་རྡོ་རྗེའི་སྐྱིལ་མོ་ཀྲུང་གིས་བཞུགས་པ།
མཚན་དཔེས་སྤྲས་ཤིང་དར་དང་རིན་པོ་ཆེའི་རྒྱན་གྱིས་མཛེས་པ།
དགུ་ལ་རྒྱད་སྡེ་བཞིའི་
མདུན་གྱི་འདབ་མ་
ལ་དགེས་རྡོར་ལྷ་དགུ་ལ་རྒྱུད་སྡེ་བཞིའི་ལྷ་ཚོགས་ཀྱིས་བསྐོར་བ། གཡས་འདབ་ལ་་་་
རྒྱལ་བ་ཤཱཀྱ་ཐུབ་པ་ལ་བསྐལ་བཟང་སངས་རྒྱས་ཀྱིས་བསྐོར་བ། རྒྱབ་ཏུ་ལུང་རྟོགས་
ཀྱི་ཆོས་ཀྱི་ངོ་བོ་རྣམ་པ་དམ་ཆོས་པོ་ཏི་བྲག་རི་བརྩེགས་པ་ལྟ་བུ། གཡོན་དུ་ཐེག་པ་ཆེ་
ཆུང་གི་དགེ་འདུན། བླ་མའི་དབུ་ཐད་ཀྱི་ནམ་མཁའ་ལ་བརྒྱུད་པའི་བླ་མ་གསུང་ངག་་་
སློབ་བཤད་བརྒྱུད་པ་གསུམ་ལྡན་གྱིས་གཡས་སུ་བསྐོར་བ། མཐའ་སྐོར་དུ་མཁའ་་་་་་
འགྲོ་ཆོས་སྐྱོང་སོགས། མདོར་ན་དཔག་བསམ་གྱི་ལོ་འདབ་འབྲས་བུའི་ཚོགས་དང༌།
ནམ་མཁའི་ཁམས་ཐམས་ཅད་གང་བར་གསལ་བཏབ་སྟེ། ངག་ཏུ། བདག་དང་་་་་་
འགྲོ་བ་ནམ་མཁའི་མཐའ་དང་མཉམ་པའི་སེམས་ཅན་ཐམས་ཅད་དུས་འདི་ནས་བཟུང་་་
སྟེ་ཇི་སྲིད་བྱང་ཆུབ་སྙིང་པོ་ལ་མཆིས་ཀྱི་བར་དུ། རྩ་བ་དང་བརྒྱུད་པར་བཅསཔའི་་་་་
དཔལ་ལྡན་བླ་མ་དམ་པ་རྣམས་ལ་སྐྱབས་སུ་མཆིའོ། །རྫོགས་པའི་སངས་རྒྱས་བཅོམ་
ལྡན་འདས་རྣམས་ལ་སྐྱབས་སུ་མཆིའོ། །དམ་པའི་ཆོས་རྣམས་ལ་སྐྱབས་སུ་མཆིའོ། །
འཕགས་པའི་དགེ་འདུན་རྣམས་ལ་སྐྱབས་སུ་མཆིའོ། །ཞེས་པ་བརྒྱ་ཚར་སྟོང་ཚར་ལ་་
33

སོགས་པ། རང་ཉིད་ཀྱིས་ཐོག་དྲངས་ཏེ་སེམས་ཅན་ཐམས་ཅད་ཀྱིས་ཀྱང་སྐྱབས་་་་་
འགྲོའི་སྒྲ་འུར་དིར་རེ་ཟློས་པར་བསམ། ལུས་ངག་ཡིད་གསུམ་གྱི་འཇུག་པ་གཅིག་ཏུ་་
བསྒྲིལ་ནས་འཇུག་སེལ་གྱི་ལམ་དུ་འགྲོ་ངེས་པར་བྱའི། སེམས་རྒྱ་ཡེངས་ཀྱིས་དོན་་་་་
མི་སྟོན་ཏེ། བཟླས་བརྗོད་དང་ནི་དཀའ་ཐུབ་དག །ཡུན་རིང་དུས་སུ་སྤྱད་བྱས་་་་་་་
ཀྱང༌༑ །སེམས་གཞན་གཡེང་བས་བྱས་པ་ནི། །དེ་ཉིད་རིག་པས་དོན་མེད་་་་་་་
གསུངས༑ །ཞེས་སོ། །དེ་ནས་སྐྱབས་འགྲོ་བྱ་། དེ་ལྟར་འབད་ནས་ཐུན་བསྡུ་་་་་
བའི་ཚེ། བླ་མ་དང་དཀོན་མཆོག་རིན་པོ་ཆེ